laion/Wikipedia-Exotic huggingface dataset:
Dome (חברה)

Dome Co. Ltd, (ביפנית: 株式会社童夢‏) היא חברה יפנית לתכנון מכוניות, בעיקר מכוניות ספורט. בשנת 1965 מינורו חאיאשי בנה את מכונית ספורט הראשונה שלו. היא הייתה מבוססת על שיפורים טכנולוגיים שבוצעו בהונדה S600. אף על פי שלמינורו לא היה ניסיון קודם, המכונית זכתה במרוץ מכוניות של סוזוקי. בשנת 1966 הוא בנה מכונית על בסיס הונדה S800 שהשתתפה בתחרות "גראן פרי של יפן". בשנת 1975 הוא הקים את חברת "Dome". בשנת 1978 החברה הציגה את המכונית Dome Zero בתערוכת הרכב הבינלאומית של ז'נבה. המטרה הייתה שרכב זה יעבור לייצור סדרתי, אך דגם לא הצליח לקבל את האישורים הנדרשים. בהמשך החברה החלה בשיתוף פעולה עם מחלקת מכוניות ספורט של "טויוטה". מינורו חאיאשי שיתף פעולה עם בן דודו בבניית מכוניות שמתאימות לתחרויות של פורמולה 3. במסגרת זו הם תכננו מספר מכוניות שזכו במרוצי מכוניות במהלך שנות ה-80 של המאה ה-20 לרבות "מאקאו גראן פרי" בשנת 1981. אך לאחר שינויים שהתרחשו בנישה של מכוניות אלו, חברת Dome עזבה את התחום. בשנת 2020 הוכרז על התוכניות לבנות מכונית חדשה לתחרויות פורמולה 3. בסוף שנות ה-80 החברה התרכזה בתכנון מכונית על מדגם Jiotto Caspita. נבנו אבות טיפוס והוצגו בתערוכות אך בסופו של דבר הדגם לא עבר לייצור בגלל בעיות כספיות. בשנת 1995 החברה הכריזה על תוכניות לתכנן מכונית לתחרויות "פורמולה 1". המכונית קיבלה שם Dome F105 והייתה צפויה להתחרות בשנת 1997. בעקבות הסכם קונקורד היו עיכובים בתכנון. בשנת 1999 התכנון הופסק בעקבות הסכם של "הונדה" עם מתכנן אחר. בתחילת המאה סוכם על ריכוז תכנוני במכוניות מיועדות לתחרות Super GT היפנית. תוכננו מכונית לתחרות זו עבור צוות של החברה וגם תוכננו מכוניות עבור "הונדה". בשנת 2001 הוקמה חברת בת DOME Carbon Magic שמתרכזת בפיתוחים בתחום חומר מרוכב. מכונית מדגם Dome S101 שודרגה להתאמה למרוץ 24 השעות של לה מאן. בהמשך פותח דגם S102 שהשתתף בתחרות לה מאן בשנת 2008. דגם משודרג של המכונית השתתף בתחרות לה מאן בשנת 2012. החל משנת 2014 החברה תכננה מכוניות לתחרויות "פורמולה 4". במאי 2022 מתוכנן להתקיים מרוץ מכוניות חשמליות באיסטנבול. כל המתחרים ישתמשו במכוניות מבוססת תכנון Dome. מדיה וקבצים בנושא Dome בוויקישיתוף אתר האינטרנט הרשמי של Dome תיאור פעילות החברה
Muévelo

Muévelo (בעברית: תזיז/י את זה) הוא סינגל שהוקלט על ידי הזמרת-יוצרת הספרדייה סופיה רייס, בהשתתפות הזמר ויסין, מתוך אלבום הבכורה שלה, Louder!. השיר יצא לאור ב-22 באוגוסט 2014, על ידי חברת התקליטים וורנר מיוזיק לטינה, כסינגל המוביל מתוך האלבום. השיר הגיע למקום ה-18 במצעד השירים שבמקסיקו. השיר נכתב בידי ליל אדי, סופיה רייס, טובי גד, סליק, מריסה ג'ק, ויסין ואריטה לאוס והופק בידי טובי גד וג'וש קאמבי. רייס אמרה "חשבתי לשתף פעולה עם ויסין... לא באמת חשבתי שזה באמת יכול לקרות. רציתי את זה, אבל באמת, כיוון שזה היה הסינגל הראשון שלי, לא חשבתי שזה יכול לקרות. כשהוא אמר שהוא רוצה להיות חלק מזה... זה בשבילי היה דבר ענק". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות. הווידאו קליפ הרשמי של השיר פורסם ב-11 באוקטובר 2014, כמה חודשים לאחר יציאתו של השיר כסינגל. בתחילת הקליפ, ניתן לראות כביש מהיר באמצע מדבר עליו נוסע רכב בצבע שחור, בו נמצאות חבורת בנות. לאחר מכן, בשולי הכביש נעצר רכב מסוים מתוכו יוצאים כמה גברים שמנסים לקבל עזרה. נכון לאוקטובר 2020, מונה הצפיות של הקליפ עומד על למעלה מ-60 מיליון צפיות. סרטון השיר "Muévelo" באתר יוטיוב ליל אדי, סופיה רייס, טובי גד, סליק, מריסה ג'ק, ויסין, אריטה לאוס Sofia Reyes - Louder!, Discogs (באנגלית) Sofia Reyes Ft. Maffio - Muevelo (באנגלית), נבדק ב-2022-04-22 Sofia Reyes, Billboard (באנגלית אמריקאית) Sofía Reyes (Ft. Wisin) – Muévelo, נבדק ב-2022-04-22 Muevelo (feat. Wisin), 2017-02-03, נבדק ב-2022-04-22 Sofia Reyes - Muévelo ft. Wisin [Official Music Video], נבדק ב-2022-04-22 Listas semanales - Listas - Promusicae - Productores de Música de España, www.promusicae.es
Solo Yo

Solo Yo (בעברית: רק אני) הוא סינגל שהוקלט על ידי הזמרת-יוצרת הספרדייה סופיה רייס, ביחד עם הזמר-יוצר האמריקאי פרינס רויס, מתוך אלבום הבכורה שלה, Louder!. השיר יצא לאור ב-29 בינואר 2016, על ידי חברת התקליטים וורנר מיוזיק לטינה, כסינגל השלישי מתוך האלבום. השיר הגיע למקום הראשון במצעד שירי הפופ הלטיניים. השיר נכתב על ידי סופיה רייס, סקוט אפמן, לוקאס נתנסון, בוסטרום וטיילור פארקס והופק על ידי לוקאס נתנסון וסקוט אפמן. "Solo Yo" קיבל מועמדות בטקס פרסי לו נואסטרו בקטגוריית "שיר הפופ/רוק של השנה". גרסה בשפה האנגלית יצאה לאור ב-11 במרץ 2016 בשם "Nobody But Me". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. הווידאו קליפ הרשמי של השיר פורסם ב-12 בפברואר 2016, כמה שבועות לאחר יציאתו של השיר כסינגל. נכון לאפריל 2022, מונה הצפיות של הקליפ עומד על למעלה מ-36 מיליון צפיות. סרטון השיר "Solo Yo" באתר יוטיוב סופיה רייס, סקוט אפמן, לוקאס נתנסון, בוסטרום, טיילור פארקס Sofia Reyes - Louder!, Discogs (באנגלית) Sofía Reyes (Ft. Prince Royce) – Solo Yo, נבדק ב-2022-04-22 Sofia Reyes, Billboard (באנגלית אמריקאית) "¿Quiénes son los nominados al Premio Lo Nuestro a la Música Latina?" Nobody But Me - Single by Sofía Reyes & Prince Royce (בAustralian English), 2016-03-11, נבדק ב-2022-04-22 Solo Yo, 2017-02-03, נבדק ב-2022-04-22 Sofia Reyes - Solo Yo (feat. Prince Royce) [Official Music Video], נבדק ב-2022-04-22 Gold & Platinum, RIAA (באנגלית אמריקאית)
La Respuesta

La Respuesta (בעברית: התשובה) הוא שיר שהוקלט על ידי הזמרת-יוצרת האמריקאית בקי ג'י והזמר-יוצר הקולומביאני מאלומה. השיר יצא לאור ב-19 באפריל 2019, על ידי חברות התקליטים סוני מיוזיק לטין, קימוסבי רקורדס ו-RCA רקורדס, כסינגל שלא מתוך האלבום. הוא נכתב בידי בקי ג'י, מאלומה ואדגר באררה והופק בידי השלישי מביניהם. השיר הגיע למקום השביעי במצעד הסינגלים של הונגריה. בקי ג'י הצהירה כי השיר "עוסק להשתחרר מסטריאוטיפים", והיא מקווה שהוא "משמש להעצמת נשים צעירות". זהו שיתוף הפעולה השני של ג'י ומאלומה, לאחר הרמיקס של "Mala Mía" שיצא לאור בשנת 2018. הוא תואר על ידי מבקרי המוזיקה השונים ברחבי העולם כ"המנון בעל עוצמה רבה העוסק בשבירת סטריאוטיפים". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות. הווידאו קליפ הרשמי של "La Respuesta" יצא לאור לצד השיר ב-19 באפריל 2019 והועלה לערוץ היוטיוב הרשמי של בקי ג'י. הקונספט שלו הושפע וצולם בסגנון שתואר כ"רטרו" עם שימוש ב"תלבושות אותנטיות" ו"תפאורה תוססת ומגוונת" (לפי Idolator). קטעים ספציפיים בקליפ צולמו במכוון בשחור-לבן. נכון לאפריל 2022, מונה הצפיות של הקליפ עומד על למעלה מ-415 מיליון צפיות. מידע על הסינגל "La Respuesta" באתר מיוזיק בריינז מידע על היצירה "La Respuesta" באתר Discogs סרטון השיר "La Respuesta" באתר יוטיוב Becky G. & Maluma – La Respuesta, נבדק ב-2022-04-22 Single Top 40 slágerlista - Hivatalos magyar slágerlisták, slagerlistak.hu Becky G & Maluma Reunite In Their Retro “La Respuesta” Video, idolator, ‏2019-04-19 J Balvin, Maluma, Marc Anthony, Becky G & More Drop Infectious New Songs to Kick Off the Weekend | Entertainment Tonight, www.etonline.com (באנגלית אמריקאית) La Respuesta, 2019-04-19, נבדק ב-2022-04-22 Becky G, Maluma - La Respuesta (Official Video), נבדק ב-2022-04-22 CERTIFICADOS – Pro-Música Brasil, pro-musicabr.org.br AMPROFON, amprofon.com.mx Música, El portal de, La Respuesta - Becky G & Maluma | EPDM (באנגלית אמריקאית), נבדק ב-2022-04-22
המשרד המרכזי של הרייך למאבק בהומוסקסואליות ובהפלות

המשרד המרכזי של הרייך למאבק בהומוסקסואליות ובהפלות (בגרמנית: Reichszentrale zur Bekämpfung der Homosexualität und der Abtreibung) היה השיטה העיקרית למאבק בהומוסקסואליות ובהפלות בגרמניה הנאצית בין השנים 1936–1945. סעיף 175 לחוק הגרמני אשר אסר על קיום יחסי מין הומוסקסואליים, נחקק עוד בשנת 1871. עם זאת, סעיף זה לא נאכף ביום יום, ולמעשה, העיר ברלין נחשבה לעיר מתירנית וסובלנית. בשנת 1919 אף הוקם בברלין מכון לחקר המיניות על ידי החוקר מגנוס הירשפלד. עם זאת, עם עליית המפלגה הנאצית לשלטון בשנת 1933, חל בהדרגה שינוי רעה יחס להומוסקסואלים, במקביל לשינויים חברתיים אחרים ביחס למיעוטים. "המשרד המרכזי של הרייך למאבק בהומוסקסואליות ובהפלות" הוקם ב-10 באוקטובר 1936 על ידי צו מיוחד של מפקד האס אס, היינריך הימלר. החלטה זו הייתה הסימן לשובן של הרדיפות של הומוסקסואלים, לאחר שקט יחסי לאחר אולימפיאדת הקיץ של ברלין בשנת 1936. משימתו העיקרית של המשרד הייתה איסוף נתונים על הומוסקסואלים ברחבי גרמניה הנאצית. ארכיון הנתונים איפשר להתחיל ברדיפה מתואמת של הומוסקסואלים וענישתם. לשם כך, עמדו לרשות המשרד חוליות ניידות מיוחדות, שהיה ברשותן גם לבצע הוצאות להורג. בשנת 1940, היו בארכיון המשרד נתונים של כ-41,000 הומוסקסואלים, חשודים ומורשעים. במשרד עבדה קבוצה של כ-17 עובדים. ארכיון הרשומות, שעל פי ההערכות כלל בסופו של דבר נתונים של כ-100,000 בני אדם ברחבי גרמניה הנאצית, הושמד ככל הנראה בימיה האחרונים של המלחמה. גם במסגרת רדיפות הכנסייה הקתולית בגרמניה הנאצית, נעצרו כמרים קתולים רבים באשמת הומוסקסואליות ומעשי סטייה ללא בסיס ראייתי. רדיפות אלו הופסקו במהלך המשחקים האולימפיים של 1936, על מנת להציג לעולם תדמית טובה יותר, אך חודשו בחודש מרץ בשנה שלאחר מכן, לאחר שהאפיפיור פיוס ה-11 גינה את הנאציזם באנציקליקה שלו משנת 1937 בשם "מיט ברננדר זורגה". אנשי דת רבים שהתנגדו למשטר או כאלו שדגלו בפציפיזם, היו מוקד לרדיפות ולהאשמות שווא של "התנהגות הומוסקסואלית" כהצדקה למאסרם. רבים מהם, לאחר שסיימו לרצות עונש מאסר, נשלחו למחנות ריכוז (לרוב למחנה הריכוז דכאו, שהיה בו "גוש מיוחד לכמרים"), כאשר חלקם לא שרדו. רדיפת הומוסקסואלים בגרמניה הנאצית להט"בופוביה הפלה בכפייה Paulus Engelhardt: Korbinian Leonhard Roth OP (1904 -1960) und die „Sittlichkeitsprozesse“ gegen Priester und Ordensleute in der NS-Zeit. This article incorporates information from the corresponding article in the Spanish Wikipedia
GDRN

קיד'רון ייר אייפירד' יוהנסדוטיר (באיסלנדית: Guðrún Ýr Eyfjörð Jóhannesdóttir; נולדה ב-8 בינואר 1996) הידועה בשם הבמה: GDRN היא זמרת ושחקנית איסלנדית. היא שרה בעיקר בסגנון ג'אז-מושפע מפופ. היא זכתה בארבע מועמדויות בתוכנית פרסי המוזיקה של איסלנד לשנת 2018 (בנוסף לזמרת הפופ של השנה). היא אף הייתה מועמדת לפרס המוזיקה הנורדית לאותה שנה. יוהנסדוטיר נולדה ברייקיאוויק ועברה למוספלסבאיר בגיל ארבע. בגיל חמש, יוהנסדוטיר החלה לשחק כדורגל בליגת הילדים של מועדון ה-UMFA (איגוד הספורט של איסלנד). בגיל חמש עשרה עברה לשחק בליגת הנוער. ב-2011 היא סבלה מקרע ברצועה הצולבת ושנה לאחר מכן מקרע במיניסקוס. למרות הפציעות היא הספיקה לשחק 7 משחקים נוספים במשך עונות הבאות, אך בסופו של דבר הפציעות סיימו למעשה את הקריירה שלה לאחר עונת 2014. באפריל 2022, היא חתמה על חוזה של 3 שנים כדי להפוך לאחת מהספונסריות הראשיים של קבוצת הנשים של המועדון. יוהנסדוטיר למדה לנגן על כינור למשך 11 שנים, ואחר כך גם פסנתר-ג'אז ושירה. היא הלכה לג'וניור קולג' של רייקיאוויק ללימודי רפואה, אך בסוף החלה ליצור מוזיקה בשנה האחרונה שלה בג'וניור קולג' והחליטה לעסוק בזה לאחר סיום הלימודים. יוהנסדוטיר כותבת ומלחינה את שיריה בעצמה, אך את המוזיקה לאלבום הראשון שלה היא הפיקה יחד עם הזמרים טייטיר הלגי סקולאסון וביארקי סיגורד'סון. את השני הפיקה עם ארנאר אינגי אינגסון ומגנון יוהאן רגנרסון. הלהיט הראשון שלה היה "Lætur mig" משנת 2018. בשנת 2019, יוהנסדוטיר עלתה לכותרות כשהשתתפה בפסטיבל השנתי המפורסם Þjóðhátíð ונבחרה לאמנית של מוספלסבאיר לשנת 2019. באותה השנה היא אף לקחה חלק במחזה "Shakespeare in Love" שהוצג בתיאטרון הלאומי של איסלנד. בשנת 2020 הוכרז שהיא לוהקה כשחקנית ראשית לסדרה האיסלנדית KATLA של שירות הסטרימינג נטפליקס, בבימויו של בלתזאר קורמקיר. שם היא מגלמת את דמותה של גרימה. ב-26 ביולי נולד בנה הראשון. Hvað ef (2018) GDRN (2020) GDRN, ברשת החברתית פייסבוק GDRN, ברשת החברתית אינסטגרם GDRN, סרטונים בערוץ היוטיוב GDRN, במסד הנתונים הקולנועיים IMDb (באנגלית) GDRN, באתר Rotten Tomatoes (באנגלית) GDRN, במסד הנתונים הקולנועיים KinoPoisk (ברוסית) GDRN, באתר ספוטיפיי GDRN, באתר סאונדקלאוד (באנגלית) GDRN, באתר Last.fm (באנגלית) GDRN, באתר AllMusic (באנגלית) GDRN, באתר MusicBrainz (באנגלית) GDRN, באתר Discogs (באנגלית) GDRN, באתר Genius Ruth Örnólfs (9 April 2019). "Henti mér út í djúpu laugina". Mosfellingur (באיסלנדית) "Ný plata frá GDRN". Fréttablaðið. (באיסלנדית) GDRN fékk flest verðlaun. Fréttablaðið. (באיסלנדית) Foreldrarnir sögðu frekar tónlist en læknisfræði. (באיסלנדית) úlía Margrét Einarsdóttir; Matthías Már Magnússon (9 October 2021). "Eftir aðgerðina „þá var þetta svolítið búið". Aron Guðmundsson (7 April 2022). "GDRN og Afturelding gera þriggja ára samning". Fréttablaðið. (באיסלנדית) GDRN: „Mikil­vægt í þessum bransa að hlusta á sjálfan sig“. (באיסלנדית) [Bergsteinn Sigurðsson (22 March 2019). "GDRN breytir strákaklúbbnum". (באיסלנדית) GDRN er bæjar­lista­maður Mos­fells­bæjar 2019. Af ung­linga­land­s­móti á stóra sviðið í Eyjum. Léttur og ljúfur Shakespeare. NETFLIX ANNOUNCING THE CAST OF ICELANDIC SERIES KATLA - BY ACCLAIMED DIRECTOR BALTASAR KORMAKUR.
לב שבור

לב שבור (באנגלית: Broken heart; ידוע גם בנרדפות: דְּאָבוֹן לֵב, כְּאֵב לֵב ושברון לב) הוא מושג המתאר שילוב של תחושות המתרחשות במוח כגון אכזבה, כישלון וגעגוע עזים ומורגש על פי רוב בפרדות חד צדדיות רומנטיות, פרידה מאדם קרוב או במהלך דחייה חברתית. ומתאר תחושה של אהבה אבודה וגעגוע. קשרים חברתיים קרובים חשובים לצרכים הישרדותיים כמו: רבייה, הצורך להיות נאהב והצורך למשפחה (על פי תאוריית הצרכים). לכן לב שבור מורגש עקב אינסטינקט הישרדותי, ושמטרתו לעודד אדם לשמור מערכות היחסים הקרובות אליו, על ידי תחושות לא נעימות כאשר יחסים אלה אובדים. ובכך לשמור על היתרונות הקשר. שברון לב מוביל במקרים רבים לחרדה, הוא גורם לחץ עיקרי ונמצא כגורם לאירועים של דיכאון קליני רבים, דיכאון מסוג זה מוביל למצב רוח ירוד, ומשפיע מאוד על התפקוד החברתי של הסובלים ממנו. תחושות אלה, עלולות להביא לקרדיומיופתיה (תסמונת הלב השבור) המתוארת בדרך כלל ככאב פיזי באזור החזה, הלב או הבטן, הנובע מהלחץ הרגשי שנגרם. במקרים קיצוניים לב שבור אף יכול לגרום להפרעת דחק פוסט טראומטית העלולה להחריף את המצב ולגרום לתגובות לחץ מוגברות ודחיה עצמית. מודל קובלר-רוס מדבר על חמישה שלבים בהם אדם מתמודד עם אובדן (שלרוב גורם לשברון לב): תחילה האדם מכחיש את האובדן/פרידה משוכנע שמדובר בטעות או שהדבר לא השפיע עליו. בהמשך מתמודד עם זעם על המצב הקיים שלב זה קשה בעיקר בגלל תגובות כעס חוזרות של הסביבה. האדם מתמקח על האבל השלב יכול להתבטא באמירות כגון "אני אעשה הכול, רק תן לי עוד כמה שנים לחיות". דיכאון, האדם מרגיש חסר אונים וחלש שלב זה מתאפיין בתחושת אובדן חזקה. לבסוף - קבלה, בשלב זה יש ויתור על המאבק נגד הגורל והפסקה של משא ומתן וחשבונות עם העבר ועם הסביבה. בשלב זה האדם מסוגל לבטא מגוון של רגשות משלבים הקודמים, להשלים עם סופיות החיים ולהיפרד מהקרובים שאיבד או שעומד לאבד. על פי אליזבת קובלר-רוס, תהליך זה קורה לכל אדם החווה אובדן או פרידה ואנשים המקבלים תמיכה מהסביבה נוטים להיות אלה המחלימים לאחר השלבים, תהליך זה קורה באופן שונה בכל אדם וקשה יותר ככל שההשקעה בזוגיות הייתה גדולה יותר. בסיפורים וסרטים רבים מופיע המושג שברון לב, לרוב לאחר פרידה או אובדן. במקרים רבים דמויות מתות לאחר שסבלו מאובדן. גם בהתייחסות מקראית הביטוי מופיע: חֶרְפָּ֤ה שָׁ֥בְרָ֥ה לִבִּ֗י וָֽאָ֫נ֥וּשָׁה; וָֽאֲקַוֶּ֣ה לָנ֣וּד וָאַ֑יִן וְ֝לַמְנַֽחֲמִ֗ים וְלֹ֣א מָצָֽאתִי — תהילים ס"ט, פסוק כ"א המחזאי ויליאם שייקספיר מציג במחזה "אנטוני וקלאופטרה" את הדמות אנוברבוס אשר מת מלב שבור לאחר שבגד בחבר, גם במחזה רומאו ויוליה הציג ויליאם שייקספיר את הדמות ליידי מונטגיו מתה מלב שבור לאחר גירוש בנה. ריקנות תאוריית הצרכים בדידות אהבה נכזבת מדיה וקבצים בנושא לב שבור בוויקישיתוף אתר מכון דוידסון - הלב השבור
איגוד תעשיית ההקלטות הפרואני

איגוד תעשיית ההקלטות הפרואני (בספרדית: Unión Peruana de Productores Fonográficos; בראשי תיבות: UNIMPRO) הוא הארגון המרכזי המייצג את ענף ההקלטות של פרו. הארגון, שנוסד ב-19 ביולי 2001, חבר בפדרציה הבינלאומית לתעשייה הפונוגרפית. UNIMPRO מפרסמת מצעדי איירפליי חודשיים ושנתיים, וכן מצעדים דיגיטליים. מצעדי המוזיקה החודשיים אינם פתוחים לציבור ללא מנוי, אם כי חלק מהם ניתן למצוא בארכיון האינטרנט או בווייבאק מאשין. האיגוד מעניק אישורי הסמכה להקלטת מוזיקה בפרו על סמך מכירות בלבד. אתר האינטרנט הרשמי של איגוד תעשיית ההקלטות הפרואני (בספרדית) איגוד תעשיית ההקלטות הפרואני, ברשת החברתית אקס (טוויטר) UNIMPRO - Certificados y Licencias (ארכיון) UNIMPRO - Feliz 20 Anniversario (ארכיון) "Organizaciones de la region". ifpilatina (באנגלית). ארכיון מ-2021-09-25. נבדק ב-10 באוגוסט 2021. {{cite web}}: (עזרה) "Certificados y Licencias". www.unimpro.org. ארכיון מ-2022-04-22. נבדק ב-10 באוגוסט 2021. {{cite web}}: (עזרה) "National Agency Contacts — Código internacional estandarizado de grabaciones". isrc.ifpi.org. ארכיון מ-2021-12-18. נבדק ב-10 באוגוסט 2021. {{cite web}}: (עזרה) "ISRC". www.unimpro.org. ארכיון מ-2022-04-22. נבדק ב-10 באוגוסט 2021. {{cite web}}: (עזרה) Indecopi: ¿cuánto debe pagar por la música que usa en su local comercial? (ארכיון) Coronavirus y la industria musical peruana: cuando las ganancias del streaming no bastan (ארכיון) UNIMPRO trabajará con BMAT, empresa de monitoreo (ארכיון) UNIMPRO - Top 100 temas más sonados del 2016 (ארכיון) UNIMPRO - Top 100 temas más sonados del 2017 (ארכיון) Digital Charts PERU (TOP 1000) (ארכיון) UNIMPRO - Ranking Radial (ארכיון) UNIMPRO - Boletines (ארכיון) TOP 20 Ranking Radial UNIMPRO "The Recording Industry in Japan 2005" (PDF). Recording Industry Association of Japan. 2005. p. 23. ארכיון (PDF) מ-2021-12-21. נבדק ב-2022-04-22. "Certification Award Levels 2007" (PDF). International Federation of the Phonographic Industry. 2007. אורכב מ-המקור (PDF) ב-2007-06-15. "International Certification Award levels IFPI June 2013" (PDF). International Federation of the Phonographic Industry. ביוני 2013. אורכב מ-המקור (PDF) ב-2014-03-28. {{cite web}}: (עזרה)
איגוד חברות התקליטים העצמאיות

איגוד חברות התקליטים העצמאיות (באנגלית: Independent Music Companies Association; במקור: Independent Music Publishers and Labels Association; בראשי תיבות: IMPALA) הוא הארגון המרכזי המייצג חברות תקליטים עצמאיות באירופה. משרדי האיגוד נמצאים בבריסל, בלגיה. נכון ל-2022, לאיגוד יש קרוב ל-6,000 חברים בה, כולל איגודים לאומיים שמאגדים חברות תקליטים עצמאיות (כגון איגוד המפיקים הפונוגרפיים הצרפתיים העצמאיים). האיגוד מעניק מדי שנה 3 פרסים: פרס האלבום האירופי העצמאי של השנה, פרס התרומה יוצאת הדופן ופרס המכירות של IMPALA. אתר האינטרנט הרשמי של איגוד חברות התקליטים העצמאיות איגוד חברות התקליטים העצמאיות, ברשת החברתית פייסבוק איגוד חברות התקליטים העצמאיות, ברשת החברתית אקס (טוויטר) איגוד חברות התקליטים העצמאיות, ברשת החברתית אינסטגרם איגוד חברות התקליטים העצמאיות, ברשת החברתית LinkedIn "About". IMPALA. ארכיון מ-2020-11-05. נבדק ב-18 באוגוסט 2019. {{cite web}}: (עזרה) "IMPALA Associations". IMPALA. ארכיון מ-2022-01-20. נבדק ב-12 באוקטובר 2021. {{cite web}}: (עזרה) "IMPALA Companies". IMPALA. ארכיון מ-2022-01-18. נבדק ב-12 באוקטובר 2021. {{cite web}}: (עזרה) "Awards - IMPALA". Impalamusic.org. 24 במרץ 2020. ארכיון מ-2022-01-18. נבדק ב-3 באפריל 2022. {{cite web}}: (עזרה) color, web.archive.org color, web.archive.org, ‏2015-09-24 (ארכיון)
צ'ארלס אשר

צ'ארלס הווארד אשר (2 במרץ 1865 - 3 במרץ 1942) היה רופא עיניים סקוטי. אשר נולד באדינבורו, סקוטלנד. הוא למד רפואה בבית החולים סיינט תומאס בלונדון, ולאחר שקיבל את הדוקטורט שלו ב-1891, הוא נשאר בסיינט תומאס, ועבד תחת אדוארד נטלשיפ(אנ') (1845–1913). מאוחר יותר היה מנתח עיניים בבית החולים לילדים באברדין ובמרפאה המלכותית של אברדין(אנ'). אשר גילה תסמונת הקרויה על שמו, תסמונת אשר, אותה תיאר במאמר משנת 1914 שכותרתו 'על התורשה של רטיניטיס פיגמנטוזה'. הוא ביסס את ממצאיו על סקר של 69 אנשים שסבלו מבעיות ראייה ושמיעה. אשר הוכיח כי המחלה עברה בתורשה, וכי הורים העבירו את התסמונת לילדיהם. הגילוי שלו היה המשך לעבודה שעשו רופאי העיניים הגרמנים אלברכט פון גראף(אנ') וריצ'רד ליברייך(אנ'), שעשו מחקר מקיף על רטיניטיס פיגמנטוזה והקשר שלה לחירשות באמצע המאה ה-19. עם אדוארד נטלשיפ(אנ') וקרל פירסון (1857–1936), אשר פרסם עבודה חשובה על לבקנות בשם "מונוגרפיה על לבקנות באדם". hearing impairment in usher syndrome מאמר על תסמונת אשר ע.184
כריסטיאן אנטידורמי

כריסטיאן אנטידורמי (באנגלית: Christian Antidormi; נולד ב-20 במאי 1992) הוא שחקן קולנוע וטלוויזיה אוסטרלי. אנטידורמי נולד וגדל בפרברים הדרומיים של סידני. הוא שיחק כדורגל (כדורגל) במשך 14 שנים והשתתף באופן פעיל בקרטה, שחייה וטניס. אנטידורמי גילה את אהבתו לאמנויות דרמטיות ולריקודי היפ הופ בגיל 15. העניין והכישרון שלו בהיפ הופ הובילו אותו להשתתף בהפקות, תחרויות וקליפים. הוא גם מורה להיפ-הופ במשרה חלקית בבית הספר שלו לריקוד לשעבר, All Starz Performing Arts Studio בסידני. אנטידורמי השתתף במספר רב של קורסי משחק בכמה מבתי הספר למשחק המובילים באוסטרליה בהם TAFTA (האקדמיה האוסטרלית לקולנוע וטלוויזיה) ובתיאטרון האוסטרלי לנוער . אנטידורמי עשה את הופעת הבכורה שלו במשחק בשנת 2008 במיני סדרת הטלוויזיה האוסטרלית עטורת הפרסים, False" Witness". בשנת 2009, זכה אנטידורמי בתפקיד ראשי בסדרת הטלוויזיה "אחרי הצלצול" של ערוץ דיסני . אנטידורמי כיכב בעונות 3 ו-4 ששודרה ב- Foxtel /Austar ב-2010/2011. הוא הופיע בשני סרטים קצרים, I Spy ו- Pride ולוהק לתפקיד חוזר בסדרת הטלוויזיה של אופרת הסבון קרוב רחוק בתור ג'יידן פוסט. בשנת 2012 הופיע אנטידורמי בסדרת הדרמה של, "Packed to the Rafters ". ביולי 2012, אנטידורמי שיחק בתפקיד טיבריוס, בנו של מרקוס ליקיניוס קראסוס בעונה הרביעית והאחרונה של סדרת הטלוויזיה האקשן ההיסטורית האמריקאית "ספרטקוס". בשנת 2013 הוא צולם לספר שולחן קפה בשם "באמבטיה" (צולם ובוים על ידי טי ג'יי סקוט, במאי ספרטקוס). כל ההכנסות מספר שולחן הקפה נתרמו לעמותה לסרטן השד באותה שנה. מדיה וקבצים בנושא כריסטיאן אנטידורמי בוויקישיתוף כריסטיאן אנטידורמי, במסד הנתונים הקולנועיים IMDb (באנגלית) כריסטיאן אנטידורמי, במסד הנתונים הקולנועיים KinoPoisk (ברוסית) "The Diplomat (TV Movie 2009) - IMDb". "Home". אורכב מ-המקור ב-16 בפברואר 2013. {{cite web}}: (עזרה) "Pride 'Short Film'". Interview with Spartacus' Christian Antidormi, AKA Tiberius - Nerd Reactor, Nerd Reactor, ‏3 בפברואר 2013
איגוד האורניתולוגים הבין-לאומי

איגוד האורניתולוגים הבין-לאומי (באנגלית: International Ornithologists' Union; בראשי תיבות: IOU), שנודע בעבר בשם ועדת האורניתולוגים הבינלאומית (International Ornithological Committee; בראשי תיבות: IOC), הוא איגוד שבו חברים כ-200 צפרים מכל רחבי העולם, ואחראי על אירוח קונגרס האורניתולוגיה הבין-לאומי אחת למספר שנים וכן על ארגונם של פעילויות צפרות בינלאומיות אחרות, המתבצעות על ידי ועדותיו הקבועות. מדיה וקבצים בנושא איגוד האורניתולוגים הבין-לאומי בוויקישיתוף אתר האינטרנט הרשמי של איגוד האורניתולוגים הבין-לאומי (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
שלושה מתחת לחופה

שלושה מתחת לחופה (באנגלית: !Doctor, You've Got to Be Kidding) הוא סרט קומדיה אמריקאי משנת 1967 בבימויו של פיטר טיוסברי, עם סנדרה די, ג'ורג' המילטון וסלסט הולם בתפקידים הראשיים. התסריט מבוסס על הרומן " Three for the Wedding" של פאט וויט מהאן משנת 1965. הת'ר הלורן (סנדרה די) היא בחורה צעירה שגרה עם אמה לואיז (סלסט הולם). כבר מילדות חושבת לואיז שלבתה יש כשרון זמרה והיא תהיה זמרת מפורסמת. היא מציגה אותה לאנשים רבים אך הם אינם מתרשמים. לאחר סיום הקולג' מוצאת הת'ר עבודה כמזכירה של מנהל חברה גדולה בשם הרלן ויקליף (ג'ורג' המילטון). ויקליף הוא מנהל בלתי נסבל בעל אגו חזק המחשיב רק את עצמו ואינו מתייחס למזכירות שהוא מחליף בתדירות גבוהה. גם הת'ר סובלת אבל אמה ממשיכה לדבוק בשאיפתה להפוך אותה לכוכבת גדולה. היא לוקחת הלוואה וממשכנת את ביתה ומצליחה להשיג לה הופעה במועדון הלילה המצליח של דני רסקין (מורט סאהל). להת'ר יש שלושה ידידים - דיק בנדר (ביל ביקסבי), שכן רודף שמלות, פאט מוראד (דיק קלמן) מוזיקאי פסנתרן והנק ג'דסון (דוויין היקמן) שרוצה להיות שחקן. הם מעודדים אותה ובעזרת אמה היא מקבלת אפשרות להופיע במועדון. ביום ההופעה מזמין אותה ויקליף לצאת אתו והם יוצאים ומבלים כל הלילה אף על פי שיש לה הופעה. האמא לואיז כועסת אך הם מגיעים עליה ומבשרים לה שהחליטו להתחתן. עוד במעמד זה הם מתחילים לריב היות שויקליף מבהיר להת'ר שהוא יהיה הגבר במשפחה והוא ייתן לה את כל ההוראות. הם נפרדים בכעס והת'ר מתפטרת ומתחילה שוב בחזרות לקראת הופעה במועדון לאחר שדני סלח לה. בתחילת ההופעה היא מרגישה חולשה ומתמוטטת. הרופא שבודק אותה מבשר לה שהיא בהריון והיא מתקשה להאמין (מכאן שם הסרט). לקראת סוף ההריון מגיעים אליה שלושת ידידיה עם שופט וכל אחד מסכים להתחתן אתה בנוכחות שופט והיא צריכה לבחור באחד מהם אך מתקשה ובשעה זאת תוקפים אותה צירים. ויקליף נתקף רגשות חרטה והולך לפסיכיאטר שלא עוזר לו. הוא משוטט ברחוב ונפגע ממכונית ומובהל לבית החולים. שם פוגשת בו הת'ר המובהלת לחדר לידה. הם מתפייסים והשופט מחתן אותם במקום, לשמחת כולם. "שלושה מתחת לחופה", במסד הנתונים הקולנועיים IMDb (באנגלית) "שלושה מתחת לחופה", באתר AllMovie (באנגלית) "שלושה מתחת לחופה", במסד הנתונים הקולנועיים KinoPoisk (ברוסית) קדחמון לשלושה מתחת לחופה, באתר יוטיוב שלושה מתחת לחופה, באתר TCM